b'\n_START_ARTICLE_\nVuffeli-vov\n_START_SECTION_\nBaggrund\n_START_PARAGRAPH_\nMichael Hardinger skrev sangen til Shu-bi-dua 3 efter han havde k\xc3\xb8bt et nyt hus i Kokkedal, og han havde k\xc3\xb8bt et flygel og en hund. Han havde skrevet en countrymelodi, men vidste ikke, hvad sangen skulle handle om, men da hunden blev ved med at hoppe op p\xc3\xa5 ham, og han fandt herefter p\xc3\xa5 \xc3\xa5bningslinjen "Jeg har en hund med fire poter". Linjen i omkv\xc3\xa6det "jordb\xc3\xa6r for sjov" fandt Hardinger p\xc3\xa5, da han samme dag havde set en vittighedstegning af Storm P, hvor der i en restaurant var i baggrunden var et skilt , hvor der stod Idag: Jordb\xc3\xa6r for sjov. Teksten fik dog gruppens trommeslager, Bosse Hall Christensen, til at sige "Jeg br\xc3\xa6kker mig p\xc3\xa5 gulvet", da han h\xc3\xb8rte den, og han forkastede den derfor. Gruppen endte med at mangle en sang til Shu-bi-dua 4, og Christensen gik med til at bruge sangen, da andet vers blev skrevet om til at handle om hans hund._NEWLINE_Teksten omhandler en mand og hans forhold til hans hund. Sangen er en blandt mange af gruppens numre, som handler om eller n\xc3\xa6vner dyr.\n_START_SECTION_\nUdgivelsen\n_START_PARAGRAPH_\nSangen var med til at give gruppen deres helt store gennembrud, og Shu-bi-dua 4 blev deres st\xc3\xb8rste kommercielle succes med over 500.000 solgte eksemplarer._NEWLINE_I 1982 indspillede gruppen reggae-version af nummeret med en engelsk tekst kaldet "(There is a) Dogshit in my garden", som udkom p\xc3\xa5 Shu-bi-dua 9._NEWLINE_I 2010 sendte DR2 programserien Landeplagen, som omhandlede forskellige store danske hits. Afsnit 9 omhandlede "Vuffeli-vov", hvor v\xc3\xa6rten Jacob Riising gennemgik nummerets historie.'